Трудно, но не невъзможно: държавата мисли как да наказва болниците за отказано COVID лечение - България - Дневник\n07:19, 28 окт 20 , 7729\nПрехвърляне от болница в друга, от телефонен разговор в следващ, от институция на институция - това са част от опасенията, които се въртят в главата на потенциален пациент при регистрираните в последните две седмици рекорди от новозаразени с коронавирус и настанени в болници. Някои от тях вече са се превърнали в кошмарна реалност, както сочи поредицата от придобили публична известност примери с върнати от лечебните заведения пациенти.\nБлизо осем месеца от началото на епидемията от коронавирус в България здравният министър проф. Костадин Ангелов обяви в средата на октомври "Имаме нужда от помощ" за COVID болниците. След което обясни, че тепърва се обсъждат начини за санкциониране на лечебните заведения, които отказват да лекуват COVID пациенти.\nОтпратен, въпреки че не може да диша\nПрез последните две седмици станаха известни редица случаи, в които съмнителни за коронавирус пациенти или доказано заразени са отпратени от болници с аргумента, че няма място за тяхното настаняване.\nВ понеделник в ефира на "Нова телевизия" дъщерята на починал 76-годишен мъж от Плевен разказва, че той е бил закаран със симптоми на COVID-19 в университетската болница "Д-р Георги Странски" в града. Изпратен е обаче у дома си, за да изчака резултата от направения PCR тест. Момчил Цветков, говорител на университетската болница "Д-р Георги Странски" в Плевен, заяви пред медията, че мъжът е бил прегледан и лекуван, но не е хоспитализиран, защото в т.нар. триаж сектор, в който са настанени очакващите резултати от PCR тест - нямало достатъчно места и се настанявали само хората в най-тежко състояние.\nБългарската национална телевизия (БНТ) информира за 64-годишен мъж от Димитровград с пневмония и доказан SARS-CoV-2 (вирусът, който предизвиква COVID-19 - бел. ред.), който се лекува в дома си, а близките му твърдят, че две болници са отказали да го приемат, защото нямат свободни места за пациенти с коронавирус. Аналогичен сюжет с жена от Несебър разказва Би Ти Ви: отказан й е прием в Бургас заради липса на легла, но се очаква резултат от проверка на РЗИ, защото според информацията на здравната инспекция места за хоспитализиране на болни има.\nНа фона на сигналите за отказано лечение министърът на здравеопазването Костадин Ангелов анонсира създаване на Национален логистичен център за COVID-19, който според официалното съобщение на ведомството трябва да заработи през тази седмица.\n"Той ще работи като кол-център 24 часа в денонощието, седем дни в седмицата, като държавата ще бъде разделена на административни райони", каза проф. Ангелов. По думите му звеното ще цели да се координират редица институции и там "решенията ще бъдат вземани на момента", за да не се разкарват пациенти, "когато има показатели за болнично лечение". Според заповед тези показатели са: възраст на пациента над 60 години (по преценка на лекар за общото състояние); придружаващо заболяване, слаб имунитет; задух, храчки, храчки с кръв;\nСъщо миналата седмица министърът на здравеопазването съобщи, че във ведомството се обсъждали\n"промени в закона за налагане на санкции на лечебни заведения, които отказват да лекуват болни с COVID"\nАнгелов каза общо, че се обсъжда наказанията да бъдат финансови, но е възможно и временно да се прекрати договорът на дадена болница със Здравната каса. Конкретика засега не е известна и министърът не се ангажира със срок на въвеждането на такива правила.\nВ ефира на "Нова телевизия" миналата седмица главният държавен здравен инспектор и член на щаба доц. Ангел Кунчев каза, че е предложил да има и по-крайна санкция - да се отнема лицензът на болницата при отказано лечение на COVID пациент.\nНаказания с много условности\nПроблеми с отказ от лечение и пренасочване на болни от едно място към друго има в България и отпреди COVID кризата. В закона за здравето и сега са предвидени наказания за това, обяснява адвокат Мария Шаркова, която е специалист по медицинско право. Те са парични и могат да бъдат наложени от агенция "Медицински надзор" на даден медик или на конкретна болница след сезиране на здравните власти: от 300 лв. до 1000 лв., а при повторно нарушение - от 500 лв. до 1500 лв. По думите на Шаркова обаче глобите се обжалват и често съдът ги отменя.\nПо отношение на гражданските дела за медицински казуси според наблюденията на Шаркова отново делата се печелят по-често от лечебните заведения. "Дали защото пациентите не са могли да докажат по съответния ред или в действителност не е имало допуснато нарушение, вече не може да се каже. Съдебното решение си е съдебно решение. Защо се е стигнало дотам е съвършено друг въпрос", казва юристът.\nАко болницата няма необходимите условия (напр. липса на места, на специалисти, на апаратура - бел. авт.) и състоянието на пациента не е спешно, то тя "трябва да изготви необходимата медицинска документация, да уговори приема и да организира съответния транспорт", твърди Шаркова. Ако пък човек има спешна нужда от медицинска помощ, "това, че няма места, не може да оправдае никого. Те са са длъжни при всички положения да окажат необходимия обем медицинска помощ докато се организира преместването на пациента на подходящо място".\nПо думите ѝ, за да се докаже отказ от лечение, трябва да има свидетелски показания; медицинска документация, от която да става известно, че състоянието е било спешно, пък човекът не е бил лекуван правилно. "Ако пациентът дори не е регистриран в системата на болницата, тогава става много трудно и ще е дума срещу дума. Едната страна ще каже, че помощ не е оказана, а другата - че пациентът не е посещавал даденото лечебно заведение", обяснява адвокатът.\nСъс заповед на министъра на здравеопазването от 23 октомври се разпорежда на всички болници в областите със заболеваемост от 60 до 120 души на 100 хил. население и над 120 души на 100 хил. население (оцветени в оранжево и червено на картата на България - бел. авт.) да разкрият "COVID структури". В тях трябва да има съответно 5% и 10% от леглата от общия капацитет на болницата. Осигуряването на лекари, които да се грижат за допълнителните пациенти не се споменава в заповедта.\nКарта на Националния оперативен щаб за коронавируса\nСпоред адв. Шаркова анонсираните от министъра на здравеопазването законови промени целят наказване на болниците, които на сегашния етап откажат да разкрият COVID легла или не настаняват заразени пациенти.\n"Ако идеята е съответната патология да се лекува в специализирана болница - например хематологично заболяване заедно с COVID-19, вместо да се мести пациентът, това звучи логично. Но ако просто така хаотично ще се изпращат някакви хора да ги лекуват в стил вица "носете маски, за да не се наложи да ви интубира акушер-гинеколог", това вече е безумно", казва Мария Шаркова.\nСпоред адвоката в правилата не влизат "екстремалните хипотези", които бяха реалност в някои европейски страни през пролетта, когато "се съобщаваше за случаи, при които трябва да се прецени един дихателен апарат на кой по-напред да се сложи". Засега няма официални данни за недостиг на легла за COVID болни в България.\n13:40, 23 сеп 21 / Видео 5\nchicago514 07:26, 28 окт 20 / Неутрално\nЛошото е,че вървим към ситуация в която директорите на болниците ще кажат:Наказвай,места няма.\nVlado Nikolov 07:27, 28 окт 20 / Неутрално\nАко болницата има договор за финансиране от НЗОК по различните пътеки, той се прекратява. Да се издържат от тъ...\nРейтинг: 3430 07:26, 28 окт 20 Неутрално\nРейтинг: 3869 07:27, 28 окт 20 Неутрално\nАко болницата има договор за финансиране от НЗОК по различните пътеки, той се прекратява. Да се издържат от търговска дейност. Особено чайник болници. Парите да се дават на на общинските и държавните такива, които лекуват и имат отделения за болни от коронавирус. И изпитват остра нужда от материали, помощни средства, адекватно заплащане и липса на достатъчно персонал. Та да си осигурят необходимото.\nРейтинг: 4763 07:30, 28 окт 20 Неутрално\n07:43, 28 окт 20\nРейтинг: 863 07:45, 28 окт 20 Неутрално\nДържавата да наказва тези, за които беше мащеха дълги години, и да наказва тези, които имат единствен шанс да ни излекуват??? Абе вие нормални ли сте? Краката ще им целувате на лекарите!!!\nРейтинг: 879 07:53, 28 окт 20 Неутрално\nКолко много хора вярват, че болниците сами си измислят коронавирусни пациенти за да точат касата.\n07:57, 28 окт 20\nРейтинг: 4036 08:00, 28 окт 20 Неутрално\nВъпросът е, че не всички болници имат специалисти за лечение на заразени от коронавирус.\n08:09, 28 окт 20\nРейтинг: 827 08:18, 28 окт 20 Неутрално\nТълпата не спазва мерките, медиците плащат.\nВиновни са медиците. Да работят. Да не излизат от болниците и да се изолират от семействата си, щото близките им после могат да заразят тълпата.\nДори и болни - да седят на пост.\nВсички млади лекари - на фронта, на първа линия, да отбият първия удар с телата си и да спасят здравната система, че иначе къде ще се лекува тълпата.\nОще ли не е станало ясно, че ценни кадри не се включват в борбата: монахините като милосърдни сестри, а отчетата като санитари в КОВИД отделенията. И да утешават тежко болните.\nРейтинг: 708 08:24, 28 окт 20 Неутрално\nДържавата да спре за малко да наказва болниците , да преодолее необяснимия си страх и да започне да наказва "отровното трио " и присъдружни организацийки за умишлено саботиране на здравеопазването и в частност за умишлено предизвикване на разпрастранение на опасни зарази поради неадекватно поведение свързано със събиране на хора на едно място !\nРейтинг: 827 08:25, 28 окт 20 Неутрално\nПравилно . И аз така.\nАма вече не искат и парите на касата.\nДерибейите му с дерибейи!\nЕдин познат имам!\n"Дайте парите на доброволците", казва.\n08:30, 28 окт 20\nРейтинг: 1083 08:35, 28 окт 20 Неутрално\nЗначи като е да се точат пари от здравната каса, всички са на първа линия.\nКато стане въпрос за лекуване, всеки се ослушва и вика "ами друг да го свърши, ние не се занимаваме с такива дейности".\nТолкова години някой привилегировани болници си подбират какво да лекуват и какво да изпращат към държавните/общински, щото не е добре финансирано. Сега има криза и те пак са оставени да си подбират и казват "да се включат доброволците, ние не можем".\nЧудесно, но прото да забравят за финансиране от НЗОК. Както каза вчера един учител и много ми хареса, това сега е кората на хляба. Някои хора си изядоха мекото и искат кората да я подхвърлят на кучето, пък на тях да им се даде нов хляб, от който пак да вземат само средичката. И после се наричат доктори.\nРейтинг: 827 08:39, 28 окт 20 Неутрално\nАаа чакай малко. И аз съм талпа. И Хасан е хора. Хасан не ще да се лекува в скапаните държавни болници. Голяма мизерия, бе. Нула внимание и толкова качество. Хасан иска да си избира. Държавните да лекуват другите.\nВсе пак и Хасан ползва доктори.\nРейтинг: 2245 08:41, 28 окт 20 Весело\nПарите да се дават на на общинските и държавните такива, .\nСледва да се провикнете силно "КПСС-БКП", "долу частната собственост" и всичко ще тръгне по мед и масло!\nРейтинг: 2245 08:45, 28 окт 20 Весело\nВърхушката на герб не е държавата!\nТя е извън държавата. За това никой не можете да накажете.\nДовечера сме отново в центъра на София - пред Съдебната палата.\nЕлате да ни арестувате. Може да докарате и подкрепления от провинцията...\nРейтинг: 58 08:48, 28 окт 20 Неутрално\nЛошото е, че "държавата" вместо да мисли как да организира и оптимизира работата на болниците, да мисли как да дава повече пари на медицинския персонал мислят как да ги глобяват, при условие, че вземат смешни пари по принцип... Това е пълен ташак и подигравка! Да напуснат всички медици работа едновременно и да видим какво ще правтят! Смешни политици срам ме е от вас! ОСТАВКА!\nРейтинг: 1083 08:49, 28 окт 20 Неутрално\nИ какво за Хасан. Като се спре финансирането на частните болници от НЗОК и колко според теб хора ще продължат да се лекуват там? Рязко ще намалеят пациентите, ако трябва освен за избор на екип, "психологическа помощ", "консултация с анестезиалог" и др., трябва да платят и това, което сега държавата плаща на частната болница.\nКато им намалеят пациентите, може и да се усетят, че не може да взимаш 3,000 лв от пациента за операция и 900 лв. за избор на екип за същата операци и 200 лв. за консултация с анестезиолог пак за същата тази операци и 500 лв за сестринско обслужване и т.н.\nПък в това време държавните болници току-виж взели, че закърпили положението и може дори да им стигнат пари да боядисат стаите и да сложат тоалетни. А може и да не им стигнат, ако продължават все така безхаберно да се управляват, но пък като принудят няколко политика да се лекуват само в държавни болници (извън правителствена и ВМА), нещата може и да се оправят.\nРейтинг: 1837 08:50, 28 окт 20 Неутрално\nМного болници, частни разбира се лекуват само по финансово изгодните имклинични пътеки. Редно е сега да не се ослушват и също да се включат. А не само да папкат когато им изнася. По принцип щом си болница трябва ЗАДЪЛЖИТЕЛНО да обслужваш спешни и да ги ХОСПИТАЛИЗИРАШ. Сега в българия не е така- много от частните болници са вързани с политици и гледат само изгодното ползвайки тяхната протекция.\nРейтинг: 262 08:51, 28 окт 20 Неутрално\n[quote#11:"Виновни са медиците. Да работят. Да не излизат от болниците и да се изолират от семействата си, щото близките им после могат да заразят тълпата.Дори и болни - да седят на пост..[/quote]\nНе разбирам защо се присмивате? Възможно е да се случи и това. Чели сме , че в Италия, във Франция, месеци наред ,лекари се изолирали от близките си и някои дори за удобство спят в болницата. Чукайте на дърво! Алтернативата каква е- лекарите да си отидат в къщи, да си вземат отпуск и да престанат да лекуват. А тях кой ще лекува, когато и те се разболеят? Наистина ли българските лекари се различават толкоз много от италианските и френските и могат да бъдат толкоз безотговорни? И ако се изтъква пак въпроса за заплащането, в този момент, звучи рекетьорско. Не става въпрос за наказания, трябва да ти идва отвътре....оставете ги тези, които са бездушни (донякъде те не са виновни- системата ги направи такива) и да си седят в къщи и да чакат пандемията да отмине... Все едно да има някъде голям пожар и пожарникари да откажат да го гасят, защото щели да пострадат? Всяка професия крие някакви рискове- едни повече, други по-малко...\nРейтинг: 1837 08:52, 28 окт 20 Неутрално\nТворенията на Отровното трио, ако бяха в друга държава въпросните господа отдавна щяха да отговарят пред съда. не може да организираш протести и да цапаш сгради, да блокираш движението със седмици, да блокираш нормалния живот на мнозинството граждани ида не отговаряш за това .\nРейтинг: 2263 08:55, 28 окт 20 Неутрално\n,,държавата мисли”... ти да видиш...\nАбе я уволявайте доректорите за подобни нарушения и държавата ще спре да мисли за тези неща.\nКато останат без работа- сами ще започнат да търсят кой да лекуват\nРейтинг: 1404 08:55, 28 окт 20 Неутрално\nБолниците имат капацитет, който не е безкраен. За гробищата - проверката все още тече, но съм оптимистично настроен!\nРейтинг: 4038 08:56, 28 окт 20 Неутрално\n"Отпратен, въпреки че не може да диша\nПрез последните две седмици станаха известни редица случаи, в които съмнителни за коронавирус пациенти или доказано заразени са отпратени от болници с аргумента, че няма място за тяхното настаняване."\nСлед 30 години непрестанни реформи в здравната ни система, достигнахме до положението истински нуждаещите се от здравна помощ да не са сигурни, че ще я получат и то в най - критичния за тях момент ! Както винаги, оправданията са безкрайно много, а всъщност, от гледна точна на нашето здраве и живот, нито едно от тях не е състоятелно ! На мястото на държавата направо бих отнемал лиценза за здравно заведение в такива случаи, а те са всичко друго, само не и " здравни" ! Не е тайна за никого, че здравеопазването е именно сферата, където се източват най - много публични средства от джоба на всички нас !\nРейтинг: 0 09:00, 28 окт 20 Гневно\n"Прехвърляне от болница в друга, от телефонен разговор в следващ, от институция на институция - това са част от опасенията, които се въртят в главата на потенциален пациент при регистрираните в последните две седмици рекорди от новозаразени с коронавирус и настанени в болници. Някои от тях вече са се превърнали в кошмарна реалност, както сочи поредицата от придобили публична известност примери с върнати от лечебните заведения пациенти......."\nИ ако някой още смее да твърди, че провалът на НОЩ и Правителство не е пълен в борбата с тоя витус????\nПроспаха 9 месеца за да изготвят протоколи и да договорят условия. От 30 години грижата за гражданите в България е равносилно на безхаберие и пълна незаинтересованост. 😤😤😤\nРейтинг: 0 09:01, 28 окт 20 Гневно\n—цитат от коментар 7 на Митко\nИма има - не бой се! Болниците точат НЗОК като за световно.\n09:02, 28 окт 20\nРейтинг: 2226 09:03, 28 окт 20 Неутрално\nУмнокрасивите все ви избива в целуване на нечии крака - Радев, Бойкикеив, робски душички сте си. Ничии крака няма да целувам дори да се наложи да умра заради това!!!!\nРейтинг: 2245 09:03, 28 окт 20 Неутрално\n...Лошото е, че "държавата" вместо да мисли как да организира и оптимизира работата на болниците, да мисли как да дава повече пари на медицинския персонал мислят как да ги глобяват, при условие, че вземат смешни пари по принцип... Това е пълен ташак и подигравка! Да напуснат всички медици работа едновременно и да видим какво ще правтят! Смешни политици срам ме е от вас! ОСТАВКА!\n—цитат от коментар 19 на edinotselo\nДобре си сложил "държавата" в кавички.\nЦялото управление на кризата с Ковид19 беше една поредица от грешки. От самото начало, до днес. Включително решението да се хвърлят неопитни стажанти на първа линия! За липсата на кадри се знае още от началото на кризата. Властта в лицето на герб за 9-10 месеца не успя да направи абсолютно нищо по този въпрос.\nРейтинг: 439 09:05, 28 окт 20 Неутрално\nТова всички билници да приемат хора с КОВИД е безумие. Това е все едно да наливаш масло в огъня. Друг е въпроса че от Март месеца нищо не се измисли, нищо не се направи. Хубаво ще наказваме, ако откажем КОВИД лечение, ами други лечения може ли да отказваме?\nРейтинг: 827 09:11, 28 окт 20 Весело\nИиии. Значи, след като Хасан не ще да идва при тебе, затваряме другите и готово. Изборът е само един. Ееее, ама ти започна на Хасан работата да правиш!\nРейтинг: 2245 09:12, 28 окт 20 Неутрално\nГрудев посочи, че от самото начало на епидемията УМБАЛ "Св. Георги" в Пловдив е приела около 300 пациенти с Covid-19, в същото време и за същия период частните болници в града са приели пак същата бройка пациенти.\nРейтинг: 1083 09:17, 28 окт 20 Неутрално\nДо коментар [#33] от "zxe00613919":\nТи не схвана. Аз не съм част от държавна или общинска болница. Аз съм просто един потенциален пациент. И аз като Хасан винаги бих предпочела да си платя и да ползвам частното (пък частното да си вземе парите и от НЗОК, и от мен). Ама сега на частното му е по-лесно да каже "аз съм пас" и да остави други да се борят "в кризата". Пък като мине кризата, пак да си се включат на хубавото и мекото. Ама през това време държавните и общинските болници вече ще са загинали и няма да има кой да лекува тези, които си плащат съвестно здравните осигуровки, но нямат спестявания, за да платят всички такси и таксички, без които не можеш да се добереш до частна болница.\nРейтинг: 2245 09:21, 28 окт 20 Неутрално\n—цитат от коментар 32 на nehaen\nИменно! Хаос цари на всякъде в държавата, но в здравната система, герб предизвикаха тотален хаос! Кой да каже трябва ли да има във всички болници без изключение Ковид отделения или не трябва ако не властта?\nНо понеже властта и хабер си няма какво трябва да се направи, тя се е захванала с най-лесното - статистика на трагедията. Всеки ден едно и също - броят заразените, броят протестиращите, броят заразените, броят протестиращите... носете маски, не носете маски...\nРейтинг: 2245 09:25, 28 окт 20 Неутрално\nАма сега на частното му е по-лесно да каже "аз съм пас" и да остави други да се борят "в кризата...\nНедейте да плещите глупости! Кои болници трябва да се включат и кои не, решава държавата в лицето на върхушката от герб! Трагедията е, че властта не знае какво трябва да се направи!\nПосочете една частна болница, на която държавата в лицето на Министърчето на здравеопазването е разпоредила да приема пациенти и тази болница е отказала...\n09:27, 28 окт 20\nРейтинг: 1394 09:31, 28 окт 20 Неутрално\nНе можах да изчета всички коментари, съжалявам....\nнякой изобщо усети ли се, че тази за пореден път "държавата" отклонява реалния проблем с липсата на доверие и легитимност за взимане на решения с това какво решение да вземе?\nне разбирате ли - те са толкова смотани и корумпирани, че абсолютно няма значение какво решение ще вземат сега!\nДори случайно да е правилно то ще бъде последвано от други, които ще го унищожат и обратно - дори да е неправилно в един по-късен момент може и да вземат правилно.\nАма надали, показва досегашния опит.\nЩе наказват болниците щото си пазели болните.\nА кой ще накаже тяхната собствена некадърност и корпуция, а?\nПомните ли Китай кога започна да строи полеви болници и как се смяхте на видеото как за 2 седмица построиха сграда?\nКолко време имаха тупаните в България да се подготвят?\nна кой идиот не му беше ясно какво ще стане с идването на грипния сезон?!\nТо ясно на кои...на същите, дето си трайкат за Борисов и Гешев щото следващите и по-зле можели да бъдат...\nНе можеш да научиш на нещо човек, който си мисли, че знае достатъчно...\n(знам го от собствен опит)\nРейтинг: 1083 09:36, 28 окт 20 Неутрално\nВеднага посочвам - Софиямед. На хартия имат Ковид отделение. На практика не приемат пациенти там. Даже и да няма никъде другаде в София места за болните от Ковид.\n09:42, 28 окт 20\n09:43, 28 окт 20\n09:47, 28 окт 20\nРейтинг: 1010 09:51, 28 окт 20 Неутрално\nДо коментар [#19] от "edinotselo":\nКато не щат да ги лекуват в болниците, пациентите да отидат да ги лекуват антиковидистите борисов, радев, нинова, слави, мая, христо, триото, и всички невярващи че има вирус, че всичко е измама. Да викат мангъра да ги лекува в къщи. Лекарите голямата част от които са в рисковата група няма за какво да се разболяват лекувайки тези които до вчера не вярваха във вируса, вярваха на гореописаните диоти, а сега олеле кво стана\n09:54, 28 окт 20\n09:55, 28 окт 20\nРейтинг: 1010 09:59, 28 окт 20 Неутрално\nПример от днес- в болница правят ковид отделение.Правят го на мястото на спешното защото има отделен вход.От всяко отделение ще се отделя екип за ковид, които ще се въртят. Първа смяна започват очно.Как ще лекуват един господ знае.И това в болница която не пускаше болни от ковид да припарят на километър от болницата, имат си лаборатория за пср и докато не излезе положителен няма приемане. Явно доста са ги уплашили щото панически правят ковид отделение, как ще лекуват отделен въпрос. Ноявно положението е зле щом вече няколко етажа в окръжна са ковид отделения.\n10:01, 28 окт 20\nРейтинг: 303 10:06, 28 окт 20 Неутрално\nНапротив, държавата трябва да поощрява болниците да отказват Covid лечение. Според тозо мил автор и Дневник.Браво на вас, да громим врага до последна капка съвест.\nРейтинг: 1083 10:08, 28 окт 20 Неутрално\nДо коментар [#41] от "swz43676080":\nТи да не си някой зарязан от г-жа Захирова кандидат любовник, че имаш таква обсесия от нея? Сигурно боли, но минава. Успокой се! Ще има и други жени, които да те отхвърлят.\nРейтинг: 307 10:15, 28 окт 20 Неутрално\nНа някои болници, само това им липсва!\nРейтинг: 1010 10:16, 28 окт 20 Неутрално\nКаква отговорност ще понесат борисов, игнориращ и не въвеждащ никакви разумни мерки в държавата. радев говорещ открито че ковида е измислен и не спазващ нищо, атакуващ борисов за всяка мярка срещу вируса. нинова, триото, ами слави който е рупор на мангъра чрез телевизията си и атакуващ всяка антивирусна мярка. Кога това котило без родници ще го видим в затвора\nРейтинг: 1994 10:27, 28 окт 20 Неутрално\nКоронавирусите се изучават от 50-60 години в медицинските академии, демек всичко което е учило за санитар и нагоре може да се справя с положението!\nФакта е ,че 2-3% от болните от други усложнения могат да го закъсат!\nРейтинг: 3869 10:54, 28 окт 20 Неутрално\nЩото, частната собственост е "свещена и неприкосновена"? Да се спасяват частно! Като искам, отивам там и си плащам за всичко. Не ми хареса нещо - съдя ги да ми платят обезщетение, ако са сгрешили. Така се действа в белите държави. А тук, получават мнооого пари от касата, а когато опре яйцето на дупето - не искам и не мога. Като си се писал комита, ще го играеш.\nРейтинг: 3869 11:01, 28 окт 20 Неутрално\nТерени за отчуждаване - бол.\nРейтинг: 3869 11:05, 28 окт 20 Неутрално\nЗа частните болници не се отнася. Там решават други хора. Обикновено са собствениците, или управителния съвет, назначен от тях.\nРейтинг: 677 11:12, 28 окт 20 Неутрално\nДАЙ МУ САМО БУХАЛКАТА ДА ВЪРТИ И ДА НАКАЗВА , НЕМА ДА ИЗВАДИТЕ НЕКОЙ СТИМУЛ ЗА ДА ГИ МОТИВИРАТЕ , НАКАЗАНИЕ ВИ ДАЙ ,НЕЩАСТНИЦИ , И ДОКОГА ТАКА БЕ\nРейтинг: 3633 11:15, 28 окт 20 Неутрално\nКъде беше МНЗ и директорите на болниците да организират цяло лято курсове за подготовка на лекарите и медицинските сестри за работа с ковид пациенти?\nРейтинг: 2226 11:33, 28 окт 20 Неутрално\nЕ живот и здраве, март като ДБ вземе властта и Бойкикиев стане премиер ще се вземат най-правилните мерки и всичко ще се оправи.\nРейтинг: 950 11:34, 28 окт 20 Неутрално\n"...държавата мисли как да наказва болниците за отказано COVID лечение..."\nДържавата мисли... Въх, мари! Страхотна гумена мисъл.\nА защо мисли само за Ковида? Защо не иска да наказва за ОТКАЗАНО лечение, независимо от болестта? Заради Ковид-паниката, масово се отказва прием на тежкоболни от "неправилни" болести, осъждайки ги на мъчителна смърт и жертвите на тази съзнателна политика са в пъти повече. Но затова ЗЛОКОБНО СЕ МЪЛЧИ. Защо, бре? Дневната смъртност у нас е около 300 души, около 200 са в резултат на сърдечно-съдови заболявания. От началото на годината до днес в България умряха 88 хиляди души.\nРейтинг: 87 12:12, 28 окт 20 Неутрално\nТрябват и наказания, и поощрения и организация!\nНаказания за всички онези болници, които само прехвърлят хората.\nПоощрения за тези, които ги взимат\nОрганизация, която да държи горните две в баланс.\nРейтинг: 112 12:12, 28 окт 20 Любопитно\nЧе вие, маоулмната опозиция го направхте така. Държавата си искаше да наложи крути мерки, ама вие се дигнахте да защитавате нечии права. На ви са права.\nВ света няма здравеопазване, което да издържи, факт. Защо хората строят полеви болници по стадиони? Нещо, което и ние трябва да направим.\nРейтинг: 112 12:13, 28 окт 20 Весело\nДо коментар [#39] от "Боби Колев": Е живот и здраве, март като ДБ вземе властта и Бойкикиев стане премиер ще се вземат най-правилните мерки и всичко ще се оправи.\nРейтинг: 136 12:23, 28 окт 20 Неутрално\nТака е..лошото е,че не само специалисти по инфекции,но и никакъв друг под 60 години почти няма..\nИ очаквате мед.специалисти-лекари ,сестри,лаборанти-пенсионери ,да бъдат заставени да работят в Covid отделения...как си ги представят тия неща...:))((((\nРейтинг: 4036 12:29, 28 окт 20 Неутрално\nНе съм чувал за 1-2 месеца да се придобива цяла една нова специалност, отделно почти всички от тях не са свикнали и изпадат в ужас да работят в почти стерилна среда и животозастрашаваща обстановка.\nРейтинг: 7572 12:29, 28 окт 20 Неутрално\nАз съм ги сметнала. 400 болници има в България, падат им се по 4-5 болни. И ако не могат, и не искат, да ги закриват.\nРейтинг: 4036 12:39, 28 окт 20 Весело\nМежду болници и клиники има разлика, надявам се да я правиш.\nРейтинг: 3268 12:46, 28 окт 20 Весело\n“всяка система се характеризира и познава не с грешките които тя допуска а с реакцията на тези грешки”\nРейтинг: 3268 12:49, 28 окт 20 Весело\nКолцентрове не лекуват пациенти!\nРейтинг: 4036 13:00, 28 окт 20 Весело\nПриемат, но по документи, усвояват по всякакъв възможен начин, царе са в това нещо...\nРейтинг: 5379 13:00, 28 окт 20 Неутрално\nАми как да се справят, като броят се увеличава лавинообразно, заради двойно увеличената клиническа пътека, заради карантината по преценка какво положение заема заразеният, заради еврозаема от девет милиарда евро.\n14:26, 28 окт 20\nРейтинг: 225 14:33, 28 окт 20 Неутрално\nДържавата винаги и единствено знае да наказва. Къде беше държавата от март до сега да състави план за действие? Само броят и говорят глупости да плашат хората. Далеч повече хора ще починат от сърдечни проблеми след цялата тази психоза!\nРейтинг: 1010 14:43, 28 окт 20 Неутрално\nИ са дърти, в рисковите групи са отвсякъде нашите медици\nРейтинг: 566 15:42, 28 окт 20 Неутрално\nДо коментар [#11] от "zxe00613919":\nМой близък освен свещеник е и ветеринар. Ако чисто хипотетично утре отиде в Пирогов или Военна болница - съгласен ли сте да Ви лекува, респективно интубира? Това по повод на глупостите дето дъвчете и прокламирате във форума на Дневник от известно време. Енориашите също имат нужда от утеха , да не кажа голяма дума, че една трета от жертвите на Короната въобще няма да се разболеят от вируса, защо е така е дълго за обяснение.\nА сега сериозно - резерва са военните болници. Извънредно положение + мобилизация. Но ако не се знае заемат мерки да се спре разпространението и те ще окапят.\nРейтинг: 344 19:17, 28 окт 20 Неутрално\nБезумно кухи тикви и изцепки... и пляскащи им трололупи.\nВсичките дето искате да наказвате и отнемате, първо ми отговорете на прост въпрос - защо Александровска болница е разпиляна на емнайсе малки сгради?\nАко не знаете, не скачайте ...\nА кухите тикви за тия 6 месеца вместо да наливат милиони от бюджета на мутри колектори и тройно надценени банки, можеше да създадат организация за изграждане на подсигурени инфекциозни отделения или там дето ги има ама са ада на земята, тяхното привеждане във вид да позволи прием на болни. За преобразуване на такива даже няма да отпочвам. А с тоталната липса на кадри просто ще приключа темата.\nИ втори прост въпрос ... защо и болниците/лекарите станаха пример за - спасението на давещите се е дело на самите давещи се?\nРейтинг: 71 20:13, 28 окт 20 Неутрално\nПуш гриби, пуш гриби, птичи вирос, птичи вирос...\nАбе вие не схванахте ли, че за респираторни вирусни инфекции етиологично лечение няма и никога не е имало... Пийте си чайчето и парацетамола и си стойте на гъза, къде се врете в болницата, Мангъра ви го каза, ама не е*авате, заболяло го гърлото и реве....\nРейтинг: 71 20:19, 28 окт 20 Неутрално\nСъщо така, за такива цели има така наречените "полеви болници", както китайците си построиха, нашите дремаха. Дремаха, щото знаят, че всичко е измама...\nРейтинг: 784 23:58, 28 окт 20 Неутрално\nНе мисля че е редно, когато възникне епидемия или пандемия, местата, определение за лечение, да отказват да приемат пациенти. Обаче, за това е трябвало да помислят малоумните в Парламента. След като приеха, че лечебните заведения са търговци, а за да получат финансиране от касата трябва да имат сключен договор, което пък означава, че за да приемат по определена пътека, трябва да отгаварят на предварително зададени изисквания - база, специалисти, това означава, че болниците сега имат пълното право да откажат да приемат пациенти - нямат договор със здравната каса, следователно колкото можем да ги задължим да приемат хора, нуждаещи се от специфично лечение, за което не са одобрени или не са искали да сключат договор с касата, толкова можем да ги задължим и сега да приемат хора с ковид. Това състояние не е спешно и налага лечението да продължи няколко седмици, т.е. нищо не налага болния да бъде приет в отделение, в което няма специалисти за лечението му. След като е диагностициран с ковид, трябва да е под наблюдение на личния лекар, а след като получи усложнения, личния лекар или спешна помощ го откарват там, където могет да му помогнат. Малките болници не могат да извършват скъпо струващи манипулации, понеже нямат оборудване и специалисти - не могат да осигурят добро заплащане, за да привличат кадри. Не развиват и научна дейност. Лекуват най-бедните, обикновено неосигурени, които постъпват малко преди да умрат, т.е. по спешност и получават от касата жълти стотинки. сега, дай да ги задължим да вършат работа, за която нямат кадри и оборудване, понеже големите болници изнемогват. как някоя голяма болница не измогваше, докато поставят по 10 стенда на човек, без да има нужда, а сега искат солидарност. Не е правилно да се иска от най-онеправданата част от лекарите, които са и на пределна възраст, да правят каквито да е било жертви в името на тази корумпирана сестема.\nРейтинг: 2105 04:31, 29 окт 20 Неутрално\nШа чупа тоз тиливизор:\n05:42, 29 окт 20\nРейтинг: 2168 05:55, 29 окт 20 Неутрално\nТи недей приказва за докторите, тук не става въпрос вече за лекуване ,а за заразяване и то умишлено от неспазващи никакви правила , никой доктор не е длъжен да лекува такива пациенти ,още повече в риск за здравето си и живота си ,има хуманност ,има и задължения ,ама по цял ден да приемаш хора ,които изобщо не се съобразяват с условията ,с информацията ,съобщенията по медии ,надписи да предпазваш околните ,когато си видимо болен , да не нахлуваш в здравни заведения ,в обществени заведения болен , това си е престъпление ,затова докторите и медиците не са ви длъжни и нямат да ви дават ,а още повече живота си и здравето си .Отговорността трябва да е взаимна ,а не само на медиците .Опита ни с тези болни показва ,че 70% се заразяват напълно съзнателно и умишлено неспазвайки никакви правила ,те не понасят никаква отговорност и са най наглите и изискващи спешно и най добро лечение , нахлуват в кабинетите винаги без маски ,въпреки ,че са достатъчно интелигентни и знаят ,че са болни ,на всички предупреждения от страна на медиците гледат небрежно и не изпълняват дори предписанието да си сложат маски ,да не излизат ,да не се крият ,да не отказват изследвания за ковид инфекция ,за да не заразяват околните невинни хора , а като се усложнят искат най доброто .\nРейтинг: 2168 05:59, 29 окт 20 Неутрално\nНе ти разбрах мисълта ,че личния лекар трябва да наблюдава ковид болен , да го транпортира като се усложни , да поема отговорност ,в договора на личния лекар няма такива услуги ,а и заплащането от здравната каса е 0 за такива пациенти ,от личен опит мога да потвърдя ,че за няколко десетки пациенти ,болни от ковид ,лекувани лично от мен в дома ,съм получил точно за това ,цели 3 лв ,заплащане на потребителска такса за един и то за болничния му лист ,не за това ,че сме го лекували ежедневно и сме се консултирали по 10 пъти дневно 2 седмици ,нещо много сте се объркали ,налагането на правила ,при които лекаря да поема разходите по лечение на пациента ,а на пациента да му е само безплатно и лежерно няма да станат , едно обличане и събличане и дезинфекция за преглед на такъв пациент в дома ,дезинфекция на транспортно средство е над 100 лв на човек ,няма как личния лекар да го поеме ,след като пациента и касата не плащат нищо ,няма да стане .\nРейтинг: 2168 06:10, 29 окт 20 Неутрално\nДо коментар [#28] от "Perry_Mason":\nПациентите точат безплатния труд на медиците , точно затова в касата има излишък от средства , неусвоени от източващите я медици и болници , защо ли !Всичко това постигнато при над 4.5 милиона българи неплащащи нищо за здравно осигуряване ,на фона на 200-300-400 евро месечно за европееца ,това е разликата между България и останалите страни в света ,тук плащащите 0 лв осигуровки ,а останалите по 20-40 лв месечно в масовия вариант ,обвиняват медиците ,че били източвали здравната каса , при това ,същите медици накрая получават 20 пъти по ниски заплати от целия останал свят , как се получава този номер ,хем източваш касата и парите на тези ,които нищо не внасят в нея и хем са недоволни и искат супер качествена ,скъпа и модерна услуга ,а в последно време държат задължително медиците ,ако не загинат ,поне задължително да се заразят ,за да спасяват всеки ,дето твърди ,че такъв вирус няма и болниците нарочно си пишат такива болни .


Политическите реакции за сделката за фонд "Доверие" - България - Дневник\nПолитическите реакции за сделката за фонд "Доверие"\n18:13, 16 юли 13 , 6927\nПреди ден беше обявен край на преговорите между собственика на 92% от капитала на българския пенсионен фонд "Доверие" - австрийската застрахователна компания "Виена иншурънс груп" (Vienna Insurance Group AG / Wiener Versicherung Gruppe (VIG) и офшорната компания United Capital PLC. Сделката подлежи на одобрение от компетентните органи в съответствие с българското законодателство, напомня австрийската компания. "Дневник" потърси парламентарните и основните извънпарламентарни сили за коментар на сделката и това, че я купува неясен собственик, както и за позицията им за офшорната собственост - кога и при какви условия е допустима.\nТомислав Дончев, ГЕРБ: Нека първо се запознаем с детайлите\nТакава сделка не може да остане без коментар, но нека първо се запознаем с детайлите, каза пред "Дневник" бившият министър по управлението на еврофондовете в правителството на ГЕРБ Томислав Дончев. По думите му по принцип би трябвало да има определени ограничения за офшорни компании, когато става дума за публични средства - например при обществените поръчки или при публично-частни партньорства. Той подчерта, че ограниченията могат да имат както положителен, така и отрицателен ефект, тъй като могат да прогонят компании от страната, а и не се знае дали Европейският съд няма да ги обяви за дискриминационни.\nБившият шеф на бюджетната комисия в предишния парламент Менда Стоянова отказа да коментира преди в Комисията по финансов надзор да са внесени документите по сделката. "Засега има само публикации в медиите", каза тя.\nРумен Гечев, БСП: Не е незаконно, но не е редно\nНе съм запознат в подробности, но не ми харесва, ако наистина купувачът е офшорна компания. Това не е незаконно, но според мен е нередно и не одобрявам такива сделки, каза пред "Дневник" депутатът от БСП и зам.-председател на икономическата комисия Румен Гечев. Според него трябва да се промени законът и да не се допускат офшорни фирми за участие в публични търгове и приватизационни сделки. По думите му никой не може да спре сделката за "Доверие", ако е законна.\nГечев намира за основателни тревогите на КНСБ към сделката, които имат само 1% в "Доверие", държавата трябва да използва всички възможни законови инструменти.\nСпоред Гечев държавата трябва да ограничи изтичането на средства към офшорни зони и това може да стане като забрани или прояви по-голяма взискателност за участието им в публични търгове и в приватизационни сделки.\nЙордан Цонев, ДПС: КФН да не разрешава сделката\nПредседателят на парламентарната комисия по бюджет и финанси Йордан Цонев (ДПС) призовава Комисията за финансов надзор (КФН) да не дава разрешение за сключване на сделката за пенсионния фонд "Доверие" на основание неясния купувач.\nСделката е съмнителна от гледна точка на това, че не е ясен купувачът и не бива да бъде позволено да се реализира, каза още Цонев. Как най-големият пенсионен фонд ще бъде продаден на неясна компания, възмути се той и уточни, че няма как политиците да се месят в работата на независимия регулатор - КФН.\nЩе има забрана офшорни компании да участват в обществени поръчки, каза по-късно той пред журналисти. Според нас, не могат да участват в обществени поръчки и в приватизация - имам предвид и други публични сектори – банки, застрахователни дружества, пенсионни компании и други, които са с висок обществен интерес. Собствеността трябва да е ясна. Кой носи отговорността, кои са истинските акционери и какъв е произходът на техните капитали. По думите на Цонев, такъв законопроект може да се очаква най-късно в края на август.\nРадан Кънев, ДСБ: Сделката е притеснителна\n"При всички положения сделката е притеснителна", каза пред "Дневник" лидерът на ДСБ Радан Кънев. Партията в момента се запознава с детайлите и до няколко дни ще излезе с юридически обоснована позиция.\n"Движение България на гражданите": Управляващите да обявят публично фактите около продажбата на "Доверие"\nНационалният съвет на "Движение България на гражданите" призова Комисията за защита на конкуренцията и Комисията за финансов надзор, както и изпълнителната власт в цялост, да обявят публично фактите около предстоящата продажба на пенсионен фонд "Доверие".\nТова е най-големият пенсионен фонд в България, който държи 30 % от пенсионните вноски в размер над 1,8 млрд. лева и засяга 1,3 млн. български граждани, се напомня в позицията на партията на Меглена Кунева.\nУправляващото мнозинство не може да се прави, че въпросите, на които не е даден отговор, не съществуват или не го засягат. Затова Движение България на гражданите настоява българските институции ясно да заявят чия е собствеността на офшорната компания "Юнайтед Кепитъл" (United Capital PLC), която предстои да купи фонда, както и какви са гаранциите за стабилността й.\n"Сигурни ли са парите на българите, когато те се управляват от офшорна фирма? Могат ли потребителите на тези услуги да бъдат сигурни, че техните вноски са гарантирани и се управялват в техния интерес? Липсата на реакция по тези въпроси застрашава доверието в пенсионното осигуряване", смятат от партията.\n"Движение България на гражданите" подкрепя всяко действие, с което хората настояват за прозрачност, контрол и отговорност. Подкрепяме ги през протести, лично мнение и политическа позиция, посочват още от "Движение България на гражданите".\nМартин Димитров, "Синьо единство": КФН да си свърши работата\n"Понеже компанията има 2 млрд. лева активи и стотици хиляди граждани внасят пенсионните си вноски там, продажбата трябва да стане по най-прозрачния начин", заяви пред "Дневник" членът на националното ръководство на "Синьо единство" Мартин Димитров. И според него е притеснителен фактът, че купувачът не е известен. "Не случайно ръководството на компанията подаде оставка", посочи той. По думите му сега трябва да си свърши работата Комисията за финансов надзор, но това се отнасяло и за правителството, защото в нейния мандат ставала сделката.\nОфшорните зони не са нещо лошо по принцип, каза още Димитров и добави, че са опасни, когато се използват за скриването на истинските купувачи, какъвто е и случаят с "Доверие". Според него ако остане неясно кой придобива пенсионния фонд, ще бъде голям гаф за правителството. По думите му протестите в момента са точно за това – за повече морал в политиката.\nДимитров лично се е интересувал от сделката и на няколко пъти е събирал информация. Неговите източници показват, че зад продажбата стоят кръгове, свързани с правителството, които имат интерес бързо да бъде реализирана сделката.\nБорислав Сандов, "Зелените": цената говори, че не се цели възвръщаемост, а сериозни нарушения\nИзразяваме сериозни притеснения от процедурата и от това, че пенсионният фонд "Доверие" може да попадне в ръцете на хора, които явно доказват, че не работят в български интерес и разрастват влиянието си чрез олигополи в България. Това каза пред "Дневник" съпредседател на "Зелените". Освен това цената, която се дава, говори, че не цели възвращаемост, а най-вероятно сериозни нарушения, които да доведат до източването на фонда, смята още той.\nСпоред Сандов е необходима значителна реформа по отношение на пенсионно-осигурителните дружества от задължителното доброволно осигуряване и засилване на контрола от страна на КФН, което включва и преразглеждане на състава ѝ, тъй като са налице подозрения за зависимости на управлението на КФН с хора в самите пенсионни фондове.\nСалмонела 18:23, 16 юли 13 / Неутрално\nБройте го И този пенсионен фонд за източен! И нека Опустошарски да отиде на пилоните пред НДК или пред "всички...\nsto67nes 18:19, 16 юли 13 / Неутрално\nКФН да си свърши работата....!!!!Никаква сделка...........Оставка !!!\nРейтинг: 1312 18:19, 16 юли 13 Неутрално\nРейтинг: 2201 18:21, 16 юли 13 Неутрално\nи пак само десните твърдо отстояват правата на хората в този фонд ,останалите другари само си чешат езиците и изобщо не ги е еня пенсиите на някакви си 2 милиона ,същото е отношението и към образованието ,същото е и към здравеопазването\nРейтинг: 1312 18:23, 16 юли 13 Неутрално\nБройте го И този пенсионен фонд за източен!\nИ нека Опустошарски да отиде на пилоните пред НДК или пред "всичките" си подкрепители и да им обясни къде ще отпътуват пенсиите им...\nРейтинг: 1155 18:35, 16 юли 13 Неутрално\nЖалко е !Но и моите подозрения са ,че пенсионния фонд на "Доверие" е източен.Може да сте сигурни ,че с действие или бездействие "пръст " в това има и КФН и нейния председател.\nРейтинг: 705 18:36, 16 юли 13 Неутрално\nКаква загриженост само. За собствената им кожа, явно.\nА Данчо-ментата - какъв патос и приятелски огън.....\nРейтинг: 705 18:39, 16 юли 13 Неутрално\nМавродиев от КФН е безгласна буква. Преди дни в Парламента леко му подсказаха, че се клати столът му и тези на неговите заместници. Един вид, внимавай със сделката, че.....\nМестете си партидите, докато е време. Това е единственото законно противодействие, ако има някакви съмнения.\nРейтинг: 551 18:47, 16 юли 13 Неутрално\nPut key, my knee!\nРейтинг: 3566 18:52, 16 юли 13 Неутрално\nРеакцията може да е само една - да гласуват законодателно, в спешен порядък, "изсветляване" на собствеността в прнсионните и здравноосигурителните фондове.\nТъкмо ще е и добър, лицеприятен повод на Боце с компания да влязат в Парламента.\nАма както гледам да наблягат на "чакайте детайлите" и "съветваме КФН ... " - май не им стиска, че ще е прецедент, който лошо може да повлече крак за цялата пасмина.\nПрочее ... Виена Иншурънс вече пуснаха съобщение, че са продали продали дела си на Кепитъл за 170 милиона евро.\nРейтинг: 3566 18:57, 16 юли 13 Весело\nСя прочетох по-подробно.\nМи той Данчо Ментата се изказал най-смислено!\nРейтинг: 560 18:57, 16 юли 13 Неутрално\n[quote#3:"Депутат 241 Occupy Parliament"]И нека Опустошарски да отиде на пилоните пред НДК или пред "всичките" си подкрепители и да им обясни къде ще отпътуват пенсиите им... [/quote]\nТия пред НДК вече са си взели пенсиите (от НОИ), много от тях отдавна.\nРейтинг: 1094 18:57, 16 юли 13 Любопитно\nАми щом е продадено......какъв... го показват с реакциите си?\nЩе се върне ли собствеността на Виена Иншурънс,ако КФН не одобри сделката?\nРейтинг: 3566 18:58, 16 юли 13 Неутрално\nТрябва тепърва да мине през КФН.\nРейтинг: 560 19:01, 16 юли 13 Любопитно\n[quote#6:"tolex"]Местете си партидите, докато е време. [/quote]\nКажи къде. Като гледам каква прелест са и останалите... Я Ковачки, я друг.\nРейтинг: 3566 19:04, 16 юли 13 Неутрално\n[quote#11:"xmm"]Ще се върне ли собствеността на Виена Иншурънс,ако КФН не одобри сделката?[/quote]\nНе съм продавал пенсионен фонд, та не съм спец\nНо ако КФН не одобри - няма сделка. Ама и Кепитъл не са платили авансово, та не ги мисли\nСамо не знам как КФН ще ги спре ...\nРейтинг: 479 19:09, 16 юли 13 Неутрално\nДайте шанс на правителството. Да си подаде оставката!\nРейтинг: 1094 19:15, 16 юли 13 Неутрално\n[quote#14:"xm..."]Не съм продавал пенсионен фонд, та не съм спец [/quote]\nНо: управителният съвет си е подал оставката,собствеността е продадена.....какво ще одобрява КФН?!\nРейтинг: 1381 19:16, 16 юли 13 Любопитно\nСюрия "капацитети" от парламента и остальная от същата сган дълбокомислено разсъждават за офшорки, неясен капитал, за това дали офшорните зони са нещо лошо или хубаво...\nНикой обаче не казва главното. Че собствеността на над един милион български граждани се джиросва от едни австрийци на някакви англичани някъде из някакви острови, а местен синдикат цирика невнятно, защото, докато е "защитавал" интересите на членовете си, се е правил и на капиталист.\nЩо дълбокомислено мучат политици, медии на капиталисти финансирани от пенсионните вноски на някакви полуграждани- полукрепостни и синдикалният им актив е въпрос с понижена трудност.\nЩо пък форумните десничари мучат възмутено е вече въпрос подлежащ на дебат, стига да пробват да го направят по-членоразделно..\nРейтинг: 3566 19:25, 16 юли 13 Неутрално\nТо за далаверата е ясно , ама защо да продължава по същия начин?\nРейтинг: 605 19:48, 16 юли 13 Неутрално\nАми защо толкова години просто не приехте един текст, забраняващ да придобиват определени компании? Въпросът е реторичен.\nРейтинг: 442 20:12, 16 юли 13 Неутрално\n[quote#17:"Graf"]Що пък форумните десничари мучат възмутено е вече въпрос подлежащ на дебат, стига да пробват да го направят по-членоразделно.. [/quote]\nВсъщност най-големия проблем е "задължителността" на тези частни пирамиди. Това е ключа от бараката и когато този малък незначителен проблем се коригира всичко ще си дойде по мястото му.\nРейтинг: 605 20:21, 16 юли 13 Неутрално\n[quote#20:"pa_pa"]Всъщност най-големия проблем е "задължителността" на тези частни пирамиди. [/quote]\nТака е, но за съжаление няма да е скоро. Иначе как държавата ще ти взима парите и после те ще отиват в бизнесмен, опериращ с ... държавни пари.\nРейтинг: 388 20:32, 16 юли 13 Неутрално\nКупувач е ПИБ. Искат да си оправят банката.\nНали не очаквате Данчо Цонев да реве срещу сделка с Цветан Мустака.\nРейтинг: 891 20:40, 16 юли 13 Неутрално\nБе той фонда вече може и да е източен. Манагерите си подали остафката, т.е измили ръцете, собствеността, заедно с отговорността, заминава на майна си Райна. С две думи бития -бит, а другото не винаги е много весело ...\nРейтинг: 388 21:19, 16 юли 13 Неутрално\nАбе тези офшорки не са ли онези измислени фирмички, през които някой си пере парите?\nРейтинг: 1366 21:40, 16 юли 13 Гневно\nКФН да си свърши работата....!!!!\nКогато има 1 000 000 заявления за смяна на фонда тогава ще разберат за какво става дума инак Бай Ганьо стайл нема грижи.\nРейтинг: 225 22:13, 16 юли 13 Неутрално\nЕто ги подставените лица:\nРейтинг: 3832 22:35, 16 юли 13 Неутрално\nБих платил да го видя този сеир! Но не заради Олигархски, а за да видя реакцията на старчоците.\nРейтинг: 994 23:03, 16 юли 13 Неутрално\nТомислав Дончев, ГЕРБ:-дървен философ от партията на дървените философи отговаря като ... философ! Да, тоя щяха да ни го натресат за финансов министър!\nРейтинг: 1383 23:29, 16 юли 13 Неутрално\nМентата играе театър и прехвърля отговорността на КФН\nРейтинг: 1383 23:33, 16 юли 13 Неутрално\n[quote#22:"angel777"]Купувач е ПИБ. Искат да си оправят банката.\nНали не очаквате Данчо Цонев да реве срещу сделка с Цветан Мустака. [/quote]\nРегистрирал/а си се днеска и пускаш това "съобщение" три пъти.\nИ ако е Цеко Минев героя, защо медиите на Пеевски(КТБ) мълчат, а? Ще пуснат конкуренцията да глътне голямата мръвка безнаказано?Или са се спазарили?\nРейтинг: 800 01:46, 17 юли 13 Неутрално\nДо коментар [#19] от "Master of puppets":\nНе е ли по-просто закона да е - да не се продава нищо на незнаен собственик. Не само ошфорките ще отпаднат... Ще отпадне и Манго, дето е безработен и неграмотен ром бедняк, а се сдобива с фирма с няколко милиона задължения!\nРейтинг: 388 05:10, 18 юли 13 Неутрално\nРейтинг: 388 05:11, 18 юли 13 Неутрално\nДо коментар [#31] от "charlesdegaulle":"Един от основните инвеститори в компанията е Сергей Мастюгин - член на Надзорния съвет на ИнвестБанк, Русия."\nРейтинг: 388 05:44, 18 юли 13 Неутрално\nПо-страшен от руския танк е пияния му екипаж.\nРейтинг: 648 09:29, 18 юли 13 Неутрално\nВсеки от потребителите на този фонд има правото да си прехвърли партидата в друг фонд.\nРейтинг: 388 16:16, 18 юли 13 Неутрално\nТочно Кунев ада ми говори за сделки, точно тя, че и като знаем в какви кръгове е забъркана точно с пенсионни фондове, не, мерси.


На стоп около света: Занзибар - парченце от Рая\nЕто и последния от поредицата липсващи в хронологията на блога разкази - този за Занзибар :)\nКогато един средностатистически българин чуе думата "Занзибар", той си представя нещо може би екзотично, нещо накрай света, нещо, което дори не знае какво е точно, но вероятно няма да доживее да види. Много хора наистина нямат представа нито къде е Занзибар, нито пък дали е град, страна, море, остров... Също както немалко хора все така използват изрази като "чак до Тимбукту", а хич не са запознати, че Тимбукту е град в Мали. Патагония също е култово нарицателно - "ше идиш ти, до Патагония чак ше идиш." Та идеята за Занзибар в главата на един не особено запознат с африканската география човек, не е много по-различна от тези за Тимбукту и Патагония. И докато Патагония вярно е на майната си гледано от България, то Занзибар и Тимбукту са в съседна Африка. Е, не върви да си викаме "комшу" както с братята турци, но пък не сме и толкоз отдалечени, че да не се знаем въобще. :)\nРано сутринта потеглям от градината на домакинята ми в Дар Ес Салаам, която така и не успявам да срещна, защото е извън града и не мога да й благодаря за предоставянето на такъв прекрасен терен за палатка в Дар. Кучето Симба ме изпраща на вратата. Стопът из града отново е на ниво, както предния ден. Придвижвам се с две коли от крайния квартал на хостката ми до пристанището в центъра. Първата ми задача е да си купя билет за ферибота "Летящия кон" в 12:00. Бързо ми става ясно, че цената 20$ важи само ако си го купиш от офиса на компанията, но около него има десетки други офиси на други компании с всякакви бързи лодки и фериботи, чиито служители се опитват агресивно да придърпат всеки чужденец, който се появи на хоризонта. Идеята е, че ще те заведат в техния офис и дори да им кажеш, че искаш билет за "Летящия кон" (който е най-евтиният ферибот), те ще ти го донесат, но вместо 20 ще струва 25 долара (5 ще задържат за тях). Всичко е на принципа "ако мине номера." При някои по-информирани обаче не минава :) Офисът на "Летящия кон" е лесно разпознаваем и след като се сдобивам с билета си, се отправям на разходка из центъра, за да убия времето до обяд.\nКачването на ферибота за Занзибар е съпътствано с типичната за африканските фериботи суматоха. За разлика от досегашните два ферибота, които се налагаше да взема от Йордания и от Египет, тук е пълно с туристи, които изпъкват с големите си куфари или раници на фона на скромните откъм личен багаж местни. Сещам се как няколко месеца по-рано, през семтември, същото това фери потънало поради претоварване и над сто човека се издавили. Предполагам повечето са били местни, африканците по принцип не се учат да плуват и съответно не могат. Настройвам се за една евентуална принудителна баня и дори се ентусиазирам - ще се накисна добре и без това имам нужда от къпане. Ферито обаче ме изненадва и не потъва. До мен на пейките на палубата сяда възрастна германка и ме заговаря и разпитва за пътешествието ми. Тя е решила да дойде на почивка за няколко дни, това не й е първи път на Занзибар и се надява да го посети още много пъти.\nТръпна в очакване на установя лично красотата и очарованието на този остров. Дори грозните товарни кораби и кранове на пристанището не могат да помрачат фантазията ми за кристално чисти сини води, пълни с шарени рибки и корали. Още приближавайки пристанището на легендарния Стоун Таун (в превод - каменния град), архитектурата на крайбрежните сгради ме смайва. Тя датира главно от 19-ти век и е резултат от съжителството на хора от различни народи на острова... има арабско, индийско, африканско, европейско влияние. Славата на архипелага Занзибар като център на търговията с подправки се допълва и от известността му на важен пазар за роби. Занзибар са автономни острови и имат собствено правителство, макар и да принадлежат на Танзания. Всъщност Танзания не се е наричала така в миналото, името й е било Танганика и когато се е обединила със Занзибар, се е родило новото име на страната - Танзания. Главният остров Занзибар, където се намира Стоун Таун, носи името Унгуджа, а друг известен и според доста хора - по-див и красив е островът Пемба, до който се стига отново с ферибот. Интересен факт е, че Фреди Меркюри е роден в една от къщите в Стоун Таун и тази къща може да се види и днес. Когато е на 17 години, напуска Занзибар с родителите си поради избухването на революция, в която са убити хиляди араби и индийци.\nгледка от ферибота, много повече предпочитам да съм на тази лодка\nФериботът акостира на пристанището и вече горя от нетърпение да сляза и започна да разглеждам уличките на Стоун Таун. Имиграционните на входа ме изненадват двойно - слагат ми нов печат в паспорта (нали уж Занзибар и Танзания са една държава) и за първи път откакто пътувам в Африка ми поискват да покажа книжката за ваксини. Малко се стягам като настояват за второто, но си мисля - ако тук я видят и не разпознаят, че е фалшива, значи навсякъде ще минавам с нея. Жената отваря книжката ми и ми я връща безизразно, минавам. Сега ликувам задето си свърших добре работата и я изработих едно към едно с оригинала като дори намерих същия шрифт. Разбира се, никой нямаше да забележи, че е различна дори да не бе тъй перфектна, защото жълтите книжки за ваксини изглеждат различно за всяка държава и няма как да знаят каква точно е българската, при положение, че толкова туристи от цял свят пристигат и показват техните.\nИзлизайки от огражденията на имиграционните, веднага се втурвам да разглеждам. Осъзнавам, че идването ми на Занзибар е една почивка и развлечение малко извън останалото пътуване, поради няколко причини: идването ми тук струва общо 40 долара страничен, тоест неналожителен транспортен разход, случва се точно по Коледа с идеята да съм сред мюсюлмани, които няма да празнуват и да ми напомнят за семейството ми и за това, че не съм с тях, също така възнамерявам да я карам доста мързеливо на острова и да вървя пеш вместо да стопирам, за да мога да видя всеки километър от тази прелест, да спирам на всяко плажче и освен това искам да си наема маска за подводно гледане, да се установя някъде и да зяпам рибките по цял ден. Е, в крайна сметка не всичките ми планове се осъществяват едно към едно, но пък нещата дори се получават по-добре от очакваното.\nУличките на Стоун Таун са пълни със забележителности... дворците на султана, крепости, църкви, джамии, административни сгради... Къщата на чудесата грее в целия си блясък на крайбрежната улица, редом с крепостта и куп други стари сгради. А тесните улички с уникалните врати са очарователни. Най-известната характеристика на къщите в Занзибар са пищно декорираните с резби и релефи дървени врати, при които могат да се различат два стила - индийски (с кръгъл връх) и омански (с правоъгълен връх). Повечето резби са цитати от Корана, но има и други орнаменти. При опита ми да снимам една такава разкошна врата, някакъв човек се появява от нищото и започва да ми иска пари за снимката. Първо неприятно впечатление от хората и може би щях бързо да го забравя, ако не се беше повторило още няколко пъти пред други къщи. И тук чужденецът е банкомат и не е чудно - при наличието на толкова много туристи, хотели, магазини, тур агенции... Занзибар е страхотна машина за пари, всичко тук е по-скъпо от континентална Танзания. Като махнем обаче нещата, които туристическата индустрия е довлякла със себе си, остават толкова много други, заради които си заслужава човек да преглътне леко развалената атмосфера и все пак да се радва на вълшебството на острова.\nедна от вратите в индийски стил\njackfruit - някои хора не харесват вкуса му, но на мен ми допада\nмузеят на Занзибар\nОще един бонус за мен, че имам домакини от каучсърфинг и ще остана в Стоун таун първите два дни. Те са местно семейство, майка и трите й деца. Шара е живяла в Англия преди, а сега живее в малка къща в края на Занзибар сити с трите си деца и се занимава с туристическа агенция и магазин за сувенири в Стоун Таун (Стоун Таун всъщност е една малка част от Занзибар Сити - столицата на острова). Офисът на тяхната агенция е в центъра на града и там ме посреща синът й, който усърдно помага на майка си в бизнеса. По-късно следобед по негово настояване хващаме градски транспорт до дома им, тъй като според местните схващания за разстояние е много далеч (на следващия ден установявам, че е едва един час пеш). Вечерта прекарваме в приказки, Шара разказва за живота си в Англия и за работата си тук, споделя също и че в близкото минало маларията в Занзибар е била чудовищна, разболявали са се поне по веднъж годишно и много хора измирали, но последните 5-6 години правителството взело мерки и минавали да пръскат по домовете. Сега маларията била намаляла доста, но все пак имало шанс да се хване. Мисля си колко ли чужденци са дошли при нея преди мен и как всеки от тях я е разпитвал за маларията, та сега тя още отначало разяснява нещата, очаквайки и аз да задам въпросите си. След като споделям, че нямам проблем с комарите, разговорите за малария и други подобни болести приключват за моя радост. Преди лягане ми се предлага една от двете стаи в малката им къща, а на мен никак не ми се иска да им отнемам жизненото пространство, затова избирам да си разпъна палатката в циментовото дворче с надеждата, че няма да вали тази нощ, тъй като не е възможно да обезопася палатката от дъжд с помощта на колчетата.\nЦелия следващ ден прекарвам в ходене из Занзибар сити и особено Стоун Таун. Толкова малки скрити улички има, че два дни изобщо няма да ми стигнат да се нарадвам на всичко. Освен безцелното мотаене обаче имам и две задачи. Първата е да намеря под наем маска за гледане под вода. Това се оказва мисия невъзможна, разпитвам всеки местен, който срещна и всеки ме праща при някой друг, предлагат се космически цени, правят се опити за далавери, пазарлъци и какво ли не. Накрая се отчайвам и тръгвам да търся по магазините. Освен, че там са безумно скъпи, никак не ми се иска да купувам такава маска, защото ще трябва да я нося в раницата следващите няколко месеца или да платя още, за да я изпратя вкъщи по пощата. А за няколко гмуркания в Занзибар не си струва да се набутвам толкова, вероятно няма да имам друг повод да я ползвам по време на това пътуване. В крайна сметка се отказвам от идеята и решавам да гледам под вода без маска, пък колкото видя. На по-късен етап установявам, че водата е толкова невероятно бистра, че дори не е нужно да си топя главата, за да видя шарените рибки, корали и морски звезди. Втората ми и много по-важна мисия този ден е да отида в интернет кафе и да видя какво са ми изпратили нашите по имейла. Влизам в едно от многото и гледам десетината клипчета, на които са се снимали всички вкъщи. Очите ми бързо се пълнят със сълзи. Момичето, което работи в кафето, веднага идва да ме пита дали всичко е на ред, а аз вече рева с глас все едно някой е умрял. Добре, че няма други клиенти, които да смущавам. Споделям набързо защо плача и момичето се усмихва доволна, че явно нищо лошо не се е случило. Довечера е Бъдни вечер и въпреки ненавистта ми към всякакви празници, включително Коледа, на този ден винаги уважавам семейството си и споделям трапезата с тях. Това се е превърнало в навик за мен и сега като сме далеч, ми е мъчно. Не плача, защото сме разделени точно днес, а защото сме разделени вече четири месеца. Толкова се разстройвам от тези клипчета, че не успявам да ги изгледам втори път до края на пътуването. Опитвам се да си събера мислите, но не се получава и излизам от интернет кафето с пълни със сълзи очи. Сядам на плажа и се мъча да не мисля за нищо и да си почина. Все пак съм на Занзибар на почивка, поне това се опитвам да си внуша, сякаш че това не е част от пътуването, от приключението, а просто една мързелива почивка помежду всички трудности и изпитания.\nплажът на Стоун Таун\nморска звезда, попаднала на плажа, връщам я обратно в морето и се моля да се оправи\nуникалните чехли от автомобилни гуми, по-късно се сдобивам с такива в Замбия\nза първи път виждам такъв знак за Стоп\nводна джамия :)\nВечерта се прибирам почти по тъмно след едночасовата разходка до къщата на домакините ми. Всички си лягаме рано, дълго време в палатката не мога да заспя и се опитвам да си представя какво ли правят нашите вкъщи в момента, как баба вече е сготвила сърмите и направила питката с парата и всички сядат да ядат, докато Робин (моят куч :)) обикаля около масата с надежда да му дадат по парченце от всичко. Иска ми се за миг поне да съм си вкъщи, да ям до насита, още повече, че последните два дни се храня само с банани, защото всичко друго е на туристически цени и дори една печена на скара царевица не искам да си купувам на тройна цена. Нормално в континентална Танзания печената царевица ми бе основната храна, както и бананите. Тук останаха само бананите. Но не се оплаквам, те са едни от любимите ми плодове, ако имаше сега и малко черешки нищо повече не ми трябва. :) И все пак след всички не толкова щастливи мисли и ударната доза носталгия, която ме порази чрез клипчетата по-рано, накрая успявам да заспя и да се заредя с енергия за следващия ден.\nДо края на Занзибар сити има още около половин час пеш. Когато и последните сгради остават зад гърба ми, ме обзема онова така характерно за мен чувство на самозавиждане или казано другояче "блазе ми!" Не завиждам никому на този свят, освен на себе си и винаги е било така. Зеленината наоколо почва да ме презарежда с енергия, замислям се, че съм на едно от най-вълшебните места в света и всичко е толкова прекрасно, а и имам колкото време искам да му се наслаждавам. Времето редува облаци и слънце, сякаш не след дълго ще завали прекрасен тропически дъжд. Точно преди това да се случи, решавам да стопирам една кола и спира турист, германец с малка количка, която взел под наем да обикаля острова. Запътил се е към недалечен плаж, където смята да нощува в единствения там хотел. Отивам с него да погледна плажа и после продължавам все надолу по пътя за Кизимкази - градче в най-южната част на острова. Дъждът вече е отминал, ходенето по мокрото шосе е истинско удоволствие. Вървя и се наслаждавам на пейзажа часове наред. По едно време минава германеца и пак ме взема. Споделя, че е решил да остане в друг хотел в Кизимкази, защото този на предния плаж бил по-запуснат и не предлагал храна. Разделяме се отново до плажа на Кизимкази, правя си разходка по ослепително белия ситен пясък и намирам подходящо местенце да седна и да се любувам на пейзажа. За съжаление не може и дума да става за плуване, защото отливът е издърпал морето поне километър навътре и за да стигна до водата, трябва да си оставя раницата някъде и да мога да се движа свободно по оголения пясък. Така беше и в Австралия - огромна разлика между прилив и отлив, когато идваше отлива можеше да се ходи пеш от един остров на бариерния риф до друг. И тук водата ме оставя без думи, просто сядам и съзерцавам величието на океана.\nпървият плаж, на който отива германецът\nкой отвлече океана...\nи на Кизимкази водата никаква я няма...\nКизимкази е известен сред туристите с възможността да се плува с делфини, всички тур агенции предлагат тази уникална екскурзия и водят тук десетки хора всеки ден. От една страна съжалявам, че няма къде да си оставя багажа, за да вляза навътре и да стигна до лодките, от които туристите гледат делфините и съответно влизат да плуват с тях. От друга обаче не изпитвам никакво желание да тормозя с присъствието си горките делфини, които ежедневно търпят куп навлеци, не знаещи как се общува с животни. Радвам се обаче, че не се изкуших да отида, защото раницата ми със сигурност щеше да бъде открадната от някой от странните типове, въртящите се около туристите по плажа.\nПо-късно обаче съдбата ме изправя пред сериозно изпитание. Увличам се дотолкова в седяне и мотаене по плажа, и в гонене на раци, подаващи се от дупките си, че напълно забравям за скалите, отделящи ме от главния плаж с изход към пътя, а приливът идва светкавично и ме хваща в безизходица. Не мога по никакъв начин да се върна откъдето дойдох, нито да продължа нататък по плажа, защото други скали ми преграждат пътя, а водата е доста високо, за да мина с раница. И така изходът е само нагоре ако искам да запазя раницата и особено фотоапарата си сух. Започвам мъчително да се изкачвам по ръбестите почти отвесни скали с раница на гръб. Тя ме дърпа упорито надолу и първите няколко пъти се свличам обратно. След доста пот и мъки накрая успявам и се озовавам в гъст шубрак, от който също няма излизане. Опитвам се да следвам посоката на пътя и се промушвам през драките, доста коса им оставям като подарък, а и се сдобивам с още няколко дупки по дрехите. Накрая излизам на малък черен път между хотелите, който води към главното шосе. Една готина крава ме гледа умислено, сигурно на лицето ми е изписано що за идиот съм да забравя за прилива и така да се заклещя.\nприливът идва към Кизимкази\nсега вече става за плуване\nСлед приключението поемам по пътя за Куфиле. Любувам се на палми, банани и всякакви тропически растения, червена пръст и малки глинени къщички... истинската Африка, моята Африка. Симпатични местни хора ме заговарят, канят на чай и се чудят защо вървя по пътя като мога да взема транспорт. Установявам, че и в Занзибар само бедните са пешеходци. Колко жалко за останалите, не знаят какво изпускат.\nкъщички по пътя...\nима и други пешеходци все пак :)\nприличам на великан с гърбица :)\nедно от най-красивите създания, които са виждали очите ми\nПреди залез слънце минавам през малко селце и две жени ме канят на кратко гости у тях. Запознавам се с децата им , черпят ме една кола и ме изпращат около километър нататък по пътя. След като се разделяме и те се връщат назад, вече е тъмно и започвам да оглеждам място за палатка. Наоколо е някаква защитена местност и имам надежда да видя животни тази нощ. Отбивам встрани от шосето и си намирам местенце в храсталаците. На сутринта се събуждам от човешки гласове, хората ме подминават и не знам дали са видели палатката. Събирам набързо и отново тръгвам да вървя.\nначалото на защитената местност\nВ следващото селце попълвам запасите храна като си купувам чапатита. Вървя до градчето Макундучи, там е първият плаж от източната страна на Занзибар, който посещавам. В градчето се натъквам на уникална сграда, която сякаш мигновено ме връща в България. :)\nеее това надмина всичките ми представи за Занзибар :)\nВървя последния километър до плажа с огромното очакване да се изкъпя в прекрасната вода. Но и тук океанът ми бяга, и тук отливът го е хвърлил толкова навътре, че ако искам да се къпя, то ще е само в плитчините с вода до коляно. Отказвам се от тази идея, почивам си малко под една палма и продължавам да вървя по пътя в следобедната жега. Вторият ми пореден опит за баня е провален. Всеки път се случва да съм на най-подходящото място за плуване точно по време на отлива и обратно - на най-неподходящото по време на прилива. Май трябваше да се топна в морето на плажа на самия Стоун Таун, където реших да не го правя заради голямото количество кораби и лодки.\nот Макундучи всичко е близо :)\nплажът на Макундучи\nКолкото по-топло става, толкова повече енергия имам да вървя по нагорещения асфалт. След много километри по вече слабо населения път, стигам до следващия курорт Джамбиани. Решавам да стопирам някоя кола за последните няколко километра до Падже, където имало интернет кафе и хранителен магазин. Там обаче установявам, че цената на интернета е покъртителна и няма никакъв шанс да се възползвам, колкото и да ми се иска да пиша на нашите. От магазина купувам един хляб, с който да изкарам следващите дни, другите стоки са с многократно завишени цени като за туристи.\nПродължавам пешеходния си поход на север към Пингуе. Не вървя дълго, когато току що подминала ме кола спира и се връща до мен на заден ход. Вътре двама туристи - мъж и жена, заедно с техния шофьор. Жената ме заговаря през прозореца на колата и ме пита къде искам да отида. Казвам Пингуе и веднага ми предлагат да ме вземат. Настанявам се в голямата кола, явно собственост на хотела, в който са отседнали и започват ентусиазирано да ме разпитват. Веднага споделят, че сутринта са минали по пътя надолу към Кизимкази, били са там да плуват с делфини и са ме видели близо до Макундучи, а сега са абсолютно шокирани да ме видят отново на пътя, много часове по-късно и този път в тяхната посока. Още от първите мигове с тях си допадаме, а след като споделям историята за пътешествието си и идеята си да ходя пеш из Занзибар и рядко да стопирам, те моментално ме канят в хотела си на вечеря. Приемам с удоволствие, защото ми е приятно и интересно с тях, особено като казват, че са от ЮАР. Влизането в хотела е шок за мен. През последните дни виждам само бедните къщурки на местните хора и в далечината по някой сравнително луксозен хотел или бунгала на вълшебен плаж, но този тук надминава и най-смелите ми представи за лукс, особено на фона на бедността извън входната порта. Хотел Карафуу по звездната система е горд собственик на 4 звезди, но на мен ми се струва, че по-скоро отговаря на 5. Не се сещам за нещо, което да липсва, а наличните неща са изпипани до съвършенство. Влизаме в тяхната отделна къщичка с изглед към морето. Вътре стая с огромна спалня и отделно още едно широко легло. Предлагат ми да взема душ и да си почина, а аз само това чакам и веднага се освежавам с хладна вода. После сядаме на верандата да си говорим и да гледаме морето. Ванита и Рихард са от Кейп Таун и са дошли на почивка в Занзибар. Не са женени, но живеят заедно, горе-долу на годините на родителите ми са и са много готини и очевидно страшно отворени към непознати. Той е нотариус, а тя му е нещо като помощничка в работата. По-късно разбирам, че са много богати и финансово, Рихард има две яхти и е плавал доста по света, притежава 6 коли, много къщи една от които в Намибия, а най-голямото им богатство е един разкошен куч (разбирай куче :)) порода ризеншнауцер на име Чивас, с когото също се запознавам, но няколко месеца по-късно :) Рихард има една слабост обаче - алкохола. Ванита споделя, че се надява сега като е далеч от работата и ежедневието си, да спре да пие, но за жалост това не се получава и дори същата вечер той посяга към чашката. На по-късен етап, докато съм в ЮАР установявам, че алкохолът си е сериозен проблем за населението и имат тази склонност да прекаляват, особено по-заможните финансово хора. Ще кажете - е защо пие като е толкова богат и може да си позволи всичко... Ами вероятно и той самият не знае, но никак не ми изглежда като щастлив човек, честно казано гладните африканци, просещи около хотела, ми изглеждат доста по-щастливи от него. Рихард обаче има много добро сърце и за щастие е срещнал Ванита, която не се възползва от това, а му помага да се справя с проблемите си.\nПреди вечеря с Ванита правим чудесна разходка по плажа, приливът се е върнал и най-после успявам да се окъпя в океана :) По белия пясък се гонят десетки крабове, преследвам ги да ги снимам, а Ванита снима мен в борбата ми с бегълците.\nбасейнът на хотела е на самия плаж\nхранааааа :)) втората и третата порция след тази се подразбират :)\nот плажа тръгва пътека във водата и стига до това корабче, за съжаление приливът ми пречи да продължа по-нататък и се връщам, за да запазя апарата сух\nгледка от пътечката към къщичките на хотела\nтези разбойници са стотици и са много бързи\nдали ще успее да си завлече кочана у дома...\nВръщаме се при Рихард и отиваме в ресторанта. Това е тяхната последна вечер в този хотел, на другия ден заминават за остров Пемба да продължат ваканцията си. Споделят, че освен обилна вечеря на шведска маса, тази вечер сме благословени с масайски танци специално за гостите на хотела. Разказват, че персоналът на хотела всяка вечер е облечен в различни традиционни дрехи, всяка вечер има и уникални представления и програми, а сега е време за масайските танци. Какъв късмет само - си мисля, докато вървим към масите. Така ми се искаше да видя традиционните им танци и сякаш вече се отказах подсъзнателно, след като напуснах Кения... но ето, че явно заслужавам това прекрасно изживяване.\nМасите са отрупани с храна... такова изобилие, че никога не можеш да опиташ от всичко. За късмет безмесните неща са някак встрани и не ми се налага да повръщам преди да ям, виждайки труповете на приятелите си. Тъпча се до момент, в който вече не мога да дишам от ядене. И дори тогава си хапвам последно парченце торта. Десертите са толкова много и така примамливи... а колко плодове има само! Иска ми се да си свия някой банан да имам за утре, но ме е срам да проявявам циганийката си пред хората, които ме поканиха на тази вечеря.\nпродават се и масайски сувенири\nВанита и Рихард\nГоворим си до късно, Рихард пие вино, а аз се опитвам да си внуша, че коремът ми все пак не е пълен догоре и че имам още място за поредното парченце сладкиш или екзотичен плод и трябва да направя още един курс до масите с десерти. :) По едно време се сещам, че няма да мога да заспя тая нощ при такова преяждане и все пак се спирам в името на добрия сън. Време е да си тръгвам от хотела и да търся място за палатка, но Ванита и Рихард не искат и дума да чуят по въпроса и настояват да остана да спя в тяхната къщичка. Предлагат ми резервното легло в стаята, но на мен много ми се иска да спя под навеса на верандата, за да съм навън до плажа и да слушам морето цяла нощ. Установявам се на канапето, толкова е топло, че няма нужда да се завивам с чувала си. Ванита изказва огромното си притеснение, че е опасно да спя без мрежа за комари, защото има много малария в Занзибар, но след като я уверявам, че няма шанс комар да ме захапе колкото и да е гладен за кръв, се успокоява и си ляга. Прекарвам страхотна нощ, спя идеално.\nмоето канапе беше доста удобно\nфлората в хотела\nНа сутринта, след поредното обилно ядене за закуска, те настояват да ме закарат докъдето искам на острова, след което ще пътуват за Пемба. Решавам да сляза в гората Джозани, която е на пътя им и е едно от местата, които много искам да посетя заради уникалните маймуни червен колобус. На раздяла обменяме координати и се уговаряме задължително да им гостувам като стигна Кейп Таун след няколко месеца.\nГората Джозани е национален парк и съответно голяма туристическа атракция, която се плаща. Това обаче лесно може да се избегне ако сте късметлии като мен и видите купища червени колобуски маймуняци, наизлезли по пътя и в гората около пътя така, че изобщо да не се налага да вървите до входа на парка, да плащате такса от 8 долара и да ходите да търсите маймунките из гората. Още слизайки от колата на Ванита и Рихард, забелязвам дърветата покрай пътя да се клатят и влизам едва няколко метра в джунглата, където ме очакват повече от десетина маймуни, включително ужасно любопитно бебе колобус, което единствено не се страхува от мен и идва да се закача поразително близо. Следващите два часа прекарвам в постоянни игри, снимки, закачки.. не мога да отделя очи от новите си приятели, толкова са готини и така ме трогват, особено щуравото малко маймунче, което наистина няма страх от мен за разлика от някои от по-големите. По пътя минават доста коли с туристи, но нито една не спира тук, всичките отиват към входа, за да си платят и видят точно това, което аз виждам в момента.\nоххх какъв сладур :)))\nтази стълба е сложена над пътя, за да пресичат маймуните безопасно\nEдно клипче с маймуняци:\nПо някое време започва слаб дъжд и полека тръгвам по пътя отново. Идеята ми е да продължавам към северната част на острова и да стигна до най-северните плажове, където казват, отливът не бил така голям и можело да се къпеш цял ден в океана. Вечерта, след много ходене и два-три стопа, стигам североизточната част на острова и се замислям за място за палатка. Докато още вървя по пътя, до мен спира кола. Младежът вътре ме пита къде отивам и имам ли нужда от помощ. След като казвам, че просто си търся място да палаткувам за вечерта, той ме кани в неговата база с бунгала за туристи. Решавам да приема, защото изглежда приятен и интересен. В базата има и други туристи от различни националности. Запознавам се с хората от персонала и ми показват къде мога да си разпъна свободно палатката. Дори ми предлагат да ползвам душ ако искам. Бунгалата са на самия плаж и успявам да направя още едно къпане в океана преди лягане и да измия потта от целодневното ходене. По-късно ме черпят една фанта на бара и си лягам да спя и да си мисля за следващия ден, който просто няма как да не е прекрасен отново. Не мога да отрека, че много взе да ми се нрави това ежедневие! Всеки ден е фантазия! Сутрин ставам, след като се наспивам чудесно до морето, после хапвам и почвам да вървя ли вървя километър след километър, по пътя ме поздравят мили местни хора, като се препотя няколко пъти спирам да се топна в океана, там шарените рибки и корали ме побъркват до степен такава, че почвам да виждам целия свят в техните цветове... после хващам някой стоп без въобще да си правя труда да стопирам, хората ме канят в хотела си, черпят ме, разказват ми интересни истории и накрая пак си лягам в някакво пълно спокойствие дали в нечия собственост или в пущинака... на това му викам почивка! Ходене, плуване, ходене, ядене, ходене, пиене, ходене, спане. Не се сещам за по-мързеливо прекарани дни. И за капак тия вълшебни пейзажи, тази изумително синя вода, бял като сняг пясък, огромни баобаби, високи красиви палми, джунглата Джозани.... абе не се сещам за нещо, което да липсва, иска ми се никога да не си тръгвам. А и никой не ме тормози тук, туристите са някак си встрани и въобще печалбарите, които нормално дразнят туристи по такива места, тук почти ги няма.\nНа следващия ден дестинацията ми е Нюнгви. Вземат ме двойка белгийски туристи право за там. Симпатични са и много си говорим за пътувания и интересни места. По пътя спираме да оглеждат различни хотели и бунгала. Преди да се разделим ме черпят безалкохолно и ми пожелават успех. Оставят ме в Нюнгви и веднага се отправям към плажа. Там наистина може да се плува, водата е близо и този път няма проблем да си оставя раницата на плажа и да се поизкъпя. Следващите 4-5 часа не излизам от водата. Рибките са фантастични! Гледам ги как се мушкат между краката ми и въобще не ги е страх от мен. По плажа минават доста туристи и масаи, които очеизвадно са тук, за да замаяват туристите и продадат нещо, но никой не нарушава спокойствието ми във водата. Много трудно се самонавивам да изляза от океана и да тръгвам полека да търся място за палатка. Тук е изключено да се спи на плажа, защото е може би най-оживената и населена от хотели част на Занзибар след столицата му. Връщам се обратно на шосето и вървя до залез, когато се оттеглям в крайпътен шубрак. Какъв прекрасен ден!\nвъзраст - 1608 години!\nводата е толкова бистра, че снимките в нея изглеждат като на сушата\nполу заровена в пясъка звезда\nмоето място за плажуване\nНа сутринта решавам да потърся интернет кафе, за да проверя какво ми е писал индиецът Чит, който е в Дар Ес Салаам и очаквам при него да пристигне коледният ми подарък от България - mp3-плейър от Калин. Честно казано горя от нетърпение да си върна една от големите радости в живота - музиката и това ме мотивира да бързам, но от друга страна не ми се тръгва от Занзибар и у мен за пръв път откакто пътувам в Африка, се заражда съмнение, че ако не си тръгна скоро, няма да мога никога да си тръгна. Същото чувство имах в Австралия, когато проливах горчиви сълзи, напускайки бариерния риф след пет дни гмуркане от изгрев до здрач в света на подводните създания. Занзибар е такова райско кътче и така ми пасва на сърцето, всички неща, които обичам, ги има тук с изключение на пустинята, но ще го преживея. Още сутринта си казвам, че трябва да се ориентирам към отплаване обратно към Дар ако не искам да остана тук завинаги или поне докато ме хванат с изтекла танзанийска виза. Вървя доста, докато кола спира до мен без да стопирам. Качвам се за малко разстояние и отново се отдавам на пешеходство. По някое време не издържам на новите си навици и отбивам от пътя, за да цопна в океана. И отново същата история - не излизам от водата почти цял ден. Едва привечер, след още някой час ходене, до мен спира кола с младеж за Занзибар сити. Качвам се с идеята да сляза някъде преди града и да спя до някое пусто плажче, а на другия ден да търся интернет кафе, но младежът предлага да гостувам на голямото му семейство, смята, че те много ще се зарадват да имат гости и приемам поканата. Настаняват ме в скромна къща в предградията, цялото семейство са много приятни и гостоприемни хора, говорим си до късно и на сутринта ме изпращат донякъде в посока Стоун Таун. Там веднага отивам на интернет и получавам благата вест - подаръкът ми е пристигнал и Чит ме вика да си го прибера преди да е заминал по работа за Гана. Е, сега вече искам-не искам трябва да бързам. Хващам ферито още същия ден като с много тъга си вземам довиждане с този приказен свят и силно се надявам да се озова тук отново и този път за по-дълго. На ферито вече не ми е толкова весело, както на идване, защото си заминавам, а част от мен не иска да си тръгва. И все пак очакват ме толкова много нови приключения, толкова пътища, джунгли, пустини, океани... и толкова красота навсякъде около мен.\nкрасотата на Занзибар никога не се забравя...\nТери, ако това наистина е последното, което имаш да ни разказваш за Африка, моля те, мисли бързо за следващо пътуване. Имам нужда да подхранваш въображението ми, да чета чудатите ти мисли и впечатления... Прегръщам те!\n22 април 2013 г., 8:16 ч.\nНадежда, благодаря ти! :) Радвам се, че ти действам така, ще има следващо голямо пътуване само не знам кога ще е. Сега се занимавам с книга за Африка, в която ще разкажа по-интересно и подробно за пътуването и други разни неща. Поздрави, усмивки! :) Утре пак тръгвам на път, само че из България по планини и някои села.\n22 април 2013 г., 22:48 ч.\nМного ви благодаря за тази невероятна статия.Приключение е било вашето пътуване.Видяли сте какво ли н и със сигурност е било приятно изживяване.Гледайки как са облечени и как танцуват , като цяло какъв живот водят то техните усмивки не слизат от лицата и. Обувките коти сте снимали са супер, като едни плавници ми приличат. Не знаех, че на главният остров Занзибар, където се намира Стоун Таун, носи името Унгуджа, и има и толкова много други, които са с уникална природа, като изключим малките буболечки и насекоми,които дори сте снимали всичко друго е страхотно и с удоволствие някой ден бих посетила това място.\n11 април 2014 г., 14:41 ч.\nПривет Тери. Прочетох с огромно удоволствие разказа за пътуването ти в Африка. Възхищавам се на смелостта ти. Особено оня случай с лъвовете през нощта. Но и много други. Пишеш по горе че работиш върху книга за Африка. Дали е излязла и къде може да се намери.\n9 февруари 2018 г., 13:48 ч.\nЗдравей, Георги! Благодаря ти много за хубавия коментар и за интереса към книгата! От години съм в процес на работа по нея, който процес обаче е много зациклил, понеже или пътувам, или пиша блог, или имам един куп други неща за правене докато не пътувам. По книгата остава време да работа само докато съм си вкъщи и нямам да пиша разкази за блога от някое предно пътуване. За съжаление от много време се опитвам да я приключа, но все се отлага заради други неща, сега например пиша разказите за предното пътуване до Норвегия. Не искам да се заричам, понеже досега не успях да я напиша в планираното време, но много се надявам до края на тази година да успея. Иска ми се да я издам преди да замина на следващото пътешествие. Когато книгата излезе, ще оповестя това на блога и всеки, който има интерес, ще може да се сдобие с нея. Щом е готова, ще се насоча към няколко издателства, които харесвам и ако те имат интерес, ще работим съвместно. Ако не, ще я издам самостоятелно и ще си поема риска.\n9 февруари 2018 г., 20:05 ч.\nБлагодаря Ви, Вашия разказ ме вдъхнови и зареди за посещението ми в Занзибар.Успех за новите Ви дестинации.\n21 ноември 2018 г., 1:02 ч.\nКакво ново :)


Търговско и корпоративно право - Еднолично адвокатско дружество "Силвия Петкова" +359 887 87 55 88\nЕднолично адвокатско дружество "Силвия Петкова" > Търговско и корпоративно право\nКакво е търговско и корпоративно право?\nТърговията и търговския оборот са основен двигател на бизнеса и потреблението. Поради това се нуждаят от стриктна и изчерпателна законова уредба. И макар Търговският закон да предоставя такава уредба, често възниква необходимост от оказване на специализирана правна помощ на юридическите лица и едноличните търговци. В сферата на търговското и корпоративното право, адвокатска кантора „Петкова“ предлага на своите клиенти – юридически лица и еднолични търговци широк набор от правни услуги, сред които:\nКонсултации при започване на стопанска дейност и избор на подходяща правна форма;\nИзготвяне на дружествени договори, учредителни актове и устави на търговски дружества и договори за управление;\nКонсултации, изготвяне на документация и регистрация на еднолични търговци, търговски дружества и юридически лица с нестопанска цел;\nИзготвяне на общи условия и всякакви документи по търговски сделки;\nПравна помощ при неизпълнение на задължения по търговски сделки, в това число и при договори за обществени поръчки;\nПравна помощ при прехвърляне на дружествени дялове и предприятия;\nОбжалване на решения на органите на търговското дружество;\nПравна помощ при ликвидация и при производство по несъстоятелност;\nИзготвяне на трудови договори, прекратяване на трудови правоотношения и връчване на документи;\nПравна помощ при покупко – продажба на недвижими имоти във връзка с дейността на едноличния търговец или търговското дружество;\nИзготвяне на политики на поверителност и ползване на бисквитки за уеб страници на търговци.


Блог – AbelaTour\nКАРНАВАЛЪТ ВЪВ ВЕНЕЦИЯ ПРЕЗ 2020 Г. Най-малко половин милион туристи идват на карнавала във Венеция всяка година, така че желаещите да присъстват на церемонията през 2020 г. трябва да планират...\nМОНТЖУИК Монтжуик е известен хълм с изглед към пристанището на Барселона. През вековете е играл стратегическа роля в защитата на града и е едно от естествените му възвишения. Днес районът...\nЗащо през 2019 е най-добре да посетиш Сингапур Името Сингапур произхожда от санскрит и означава „Лъвски град“. Тази година се навършват 200 години откакто сър Стамфорд Рафълс пристига в града...\nБудапеща е град с многобройни културни и исторически забележителности, които да запълнят времето на туристите. Една от най-интересните освен тях е пистата на Формула 1, намираща се на 20 км...\nБудапеща Будапеща, столицата на Унгария, е разположена в Среднодунавската низина, на двата бряга на река Дунав и заема площ от над 550 кв.км. Будапеща е една от най-атрактивните дестинации за туристите,...\nЖ.п. гара „Хуа Хин“ Тайлaнд Ж.п. гара „Хуа Хин“ е една от най-старите гари в Кралство Тайланд. Известна става през 1920 година, когато тогавашният крал Рама VI построява нова кралска...\nБахама Мама, Бахамски острови Bahama Mama Неустоимата наптика, която се приготвя на базата на кокосов ром е сред летните хитове. Ако желаете да опитате един от най-хубавите коктейли, носещи това...\nВиц на месец май\nФинландец обяснява на турист: - Да знаете, че лятото е много кратко тук. Миналият път беше в сряда. 3\n„Кьокенхоф“ – чудните холандски градини „Кьокенхоф“ се намира в Лис, Холандия в близост до Амстердам. В превод от холандски името му означава „градината - кухня“ и това не е случайно....\nТайланд Дрехите и аксесоарите от коприна, произвеждани в Тайланд са от най-високо качество, което ги прави желан и практичен подарък. За любителите на рома, азиатската страна предлага „магическия ром“ Кох...\nБора Бора, Френска Полинезия Бора Бора, защото ...... ще откриете плаж, кристалночисти води, цветни коралови рифове, красиви планини; романтичните курорти, разположени сред тюркоазни лагуни Ви приветстват; има възможности за разходка...\nМалайзия се намира в Югоизточна Азия и е известна с многоликата си култура. Богатото разнообразие се дължи на различните етноси, които представляват малайзийския народ. Основните етнически групи са: малайци, индийци...\nБарселона е вторият по големина град в кралство Испания и е основен туристически център на страната. Това се дължи до голяма степен на уникалното творчество на архитекта Антонио Гауди. Едни...\nВиц на лятото Най-лесно е да планираш летния отпуск: началникът ти казва кога, а жена ти – къде. 3\nОт много години, Сицилия е привлекателна дестинация с интригуваща история, димящи вулкани и прочута кухня. Въпреки това, една от най-добре пазените тайни в света остава така специфичния шоколад, който се...


GLL 3-80 G Линеен лазер | Bosch Professional\nЛинеен лазер GLL 3-80 G Professional\nТочност на нивелиране +/- 0,3 mm/m*/** (*за четирите хоризонтални пресечни точки ; **плюс отклонение, зависимо от използването)\nРезба на статива 1/4",5/8"\nТегло, прибл. 0,82 kg\nЛинейният лазер GLL 3-80 Professional прожектира дебели 3 x 360° линии за висока степен на видимост. Неговите ярки зелени лазерни линии предлагат до 4 пъти по-добра видимост в сравнение с червените линии. Инструментът може да се използва за планиране на цели помещения и е перфектен за приложения с едновременно хоризонтално и вертикално нивелиране, благодарение на своите 3 линии, за високоефективна работа. Интуитивен потребителски интерфейс го прави лесен за работа.\nТози инструмент е конструиран за различни приложения, включително поставяне на окачени тавани, изграждане на подове, поставяне на прозорци, монтиране на рафтове, полагане на канализационни тръби, изграждане на рамки за гипскартон, общо строителство и полагане на плочки.\nGLL 3-80 G Professional може да се самонивелира ± 4° за по-малко от 4 s, има точност от ± 0,3 mm/m*,**, и обхват до 120 m с опционалния лазерен приемник LR 7. Той е компактен, лесен за работа и здрав.\nНомер на поръчката: 0 601 063 Y00\nGLL 3-80 G в действие!


Проф. Любомир Халачев: Животът ми е винаги в триъгълника кино-литература-студенти - Акценти от програмата\nЧуйте разговора на Боян Бочев с проф. Любомир Халачев\n„Киното не се прави от млади или от стари. А от можещи. Българското кино напоследък започна да трупа мускули. И за киното са нужни пари. Колеги цитират Хичкок, който е казал, че всеки спестен цент, си личи на екрана. Но всъщност това го е казал, когато вече е бил известен.“\nТова подчерта при гостуването си в Радио София проф. Любомир Халачев, който започна тази седмица (на 17 февруари) с празнуването на своя 70-годишен юбилей в съчетание с премиера на неговата най-нова книга „Сънувам кино“.\n„Още от малък обичах да разказвам, да пиша. Моят пръв контакт със света на изкуството е чрез литературата. След това започнах да се увличам от фотографията, станах член на киноклуб“, разказа проф. Халачев.\nПрез 1966 г. той помага при заснемането на филм, на следващата година става асистент оператор (общ работник към камерата). Но още през 1967-а печели първата си литературна награда…\n„Мечтая за кино, но наистина сънувам сюжети. Но едно е да пишеш литература, друго, по-сложно е да направиш филм – иска се повече труд, хора, пари…“\nПроф. Халачев отбеляза, че занаят не може изведнъж да прихванеш или „откраднеш“, трябва дълго да гледаш. Той споменава творците, от които се е учил, описва ситуацията на кинопроизводството в България, посочва добрите родни филми от последните години, както и какво предстои пред него в близките месеци.\nПроф. д.н. Любомир Халачев е дългогодишен преподавател в НАТФИЗ и негов ректор от 2011 до 2015 г., оператор, сценарист, режисьор, продуцент и автор на десетки книги, документални филми и телевизионни драми. Един от основателите на Асоциацията на филмовите продуценти. Специализирал е в Полша, Италия, Франция и Дания. Бил е гост-преподавател в Сингапур. Ръководител и лектор на семинари и уъркшопове в европейски програми, член на жури на български и международни фестивали.\nРадио София Акценти от програмата Радиокафе кино литература проф. Любомир Халачев


Плевен За Плевен – Междинни резултати: С около 7% Радев – Йотова водят пред Цачева – Манушев в Плевенска област\nНачало » Новини » Междинни резултати: С около 7% Радев – Йотова водят пред Цачева – Манушев в Плевенска област\nМеждинни резултати: С около 7% Радев – Йотова водят пред Цачева – Манушев в Плевенска област\n07.11.2016 7:18Коментарите са изключени за Междинни резултати: С около 7% Радев – Йотова водят пред Цачева – Манушев в Плевенска област\nПри обработени 35,10% от протоколите на секционните избирателни комисии в област Плевен резултатите показват, че за кандидат-президентската двойка ген. Румен Радев – Илияна Йотова са гласували 28,75% от избирателите в област Плевен. За кандидат-президентската двойка Цецка Цачева – вицеадмирал Пламен Манушев своя глас са дали 21,43 на сто от отишлите до урните вчера в областта.\nТрети по резултат към момента с 18,51% от гласовете на избирателите са кандидатите за „Дондуков” 2 на Обедините патриоти Красимир Каракачанов и Явор Нотев.\n„Не подкрепям никого” са отбелязали в бюлетината 5,17% от избирателите в област Плевен.\n#тагове: междинни резултати област Плевен президентски избори резултати от избори РИК Плевен